Legal Document

Category: 379

Text:
26. ΑΝΑΓΚ. ΝΟΜΟΣ υπ’ αριθ. 782 της 18/18 Σεπτ. 1948 Περί τροποποιήσεως και συμπληρώσεως του Αγορανομικού Κώδικος. Άρθρ.1-4.-(Αντικαθίσταται το άρθρ.2, προστίθεται παρ.4 εις το άρθρ.17 και αντικαθίστανται αι παρ. 1 του άρθρ.30 και 1 του άρθρ.65 Ν.Δ. 136/1946, ανωτ. αρ. 25). Άρθρ.5.-1.Δια Β.Διαταγμάτων, εκδιδομένων επί τη προτάσει του Υπουργού Εφοδιασμού και Διανομών μετά σύμφωνον γνώμην του Υπουργικού Συμβουλίου, δύναται να αναστέλληται εν όλω ή εν μέρει η εφαρμογή των διατάξεων του παρόντος νόμου. Κατά το χρονικόν διάστημα της αναστολής ισχύουσι και εφαρμόζονται αι διατάξεις του Ν.Δ. 136/1946, ως αύται ίσχυον προ της τροποποιήσεως και συμπληρώσεώς των της γενομένης δια της αναστελλομένης διατάξεως του παρόντος Νόμου. 2.Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως, πλην των διατάξεων του τρίτου εδαφίου της παρ.1 και του δευτέρου εδαφίου της παρ.2 του άρθρ.2 του Ν.Δ. 136/46 ως αντικαθίστανται δια του άρθρ.1 του παρόντος, ων η ισχύς άρχεται μετά ένα μήνα από της δημοσιεύσεως του παρόντος Νόμου δια της Εφημερίδος της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. Σελ. 68